**UGOVOR**

**o nabavci Usluga putničke agencije - avio karte**

Ovaj ugovor je zaključen dana 01.04.2020. godine između:

**Naručioca: Turistička organizacija Tivat** sa sjedištem u Tivtu, ulica Palih boraca 19, PIB: 02428695, Broj računa: 510-8953-50 kod Crnogorske Komercijalne Banke, koju zastupaDanica Banjević, direktorica (u daljem tekstu: Naručilac)

i

**Ponuđača: „Sip“ d.o.o.** sa sjedištem u Tivtu, ulica 21. novembra 6b, Broj računa: 530-5123-67, Naziv banke: NLB banka, koga zastupa Marina Vujović (u daljem tekstu: Izvršilac).

**OSNOV UGOVORA:**

Zahtjev za dostavljanje ponuda za nabavke male vrijednosti broj: 60/20 od 02.03.2020. godine;

Broj i datum Obavještenja o ishodu postupka nabavke male vrijednosti: 89/20 od 09.03.2020. godine;

Ponuda ponuđača broj „Sip“ d.o.o. Tivat broj 85/20 od 06.03.2020. godine

***Član 1***

Predmet ovog ugovora je nabavka usluga - Usluge putničke agencije - avio karte **,** od strane Izvršioca usluga, u svemu prema prihvaćenoj ponudi 85/20 od 06.03.2020.godine, koja čini sastavni dio ovog Ugovora, po Zahtjevu za dostavljanje ponuda za nabavke male vrijednosti broj 60/20 od 02.03.2020. godine i Obavještenju o ishodu postupka nabavke male vrijednosti broj 89/20 od 09.03.2020. godine.

**Član 2**

Izvršilac se obavezuje da će pružiti usluge navedene u članu 1 ovog Ugovora sukcesivno shodno potrebama Naručioca, u svemu prema Specifikaciji i prihvaćenoj Ponudi broj 85/20 od 06.03.2020.godine koja čini sastavni dio Ugovora.

Izvršilac se obavezuje da za potrebe Naručioca sukcesivno, po zahtjevu Naručioca, pruža usluge putničke agencije - avio karte, do raspoloživih sredstava odnosno procijenjene vrijednosti javne nabavke u iznosu od 13.000,00 eura sa uračunatim PDV-om.

Izvršilac je dužan ispostaviti Naručiocu mjesečnu fakturu potpisanu od ovlašćenog lica, sa uračunatim PDV-om. Faktura mora sadržati broj ugovora po kojem se plaćanje vrši.

**II CIJENA I NAČIN PLAĆANJA**

**Član 3**

Ukupna vrijednost opredijeljenih sredstava za predmetnu nabavku, za period od jedne godine iznosi: 13.000,00€ sa uračunatim PDV-om.

Izvršilac se obavezuje da usluge iz člana 1 ovog ugovora pruža shodno dostavljenim jediničnim cijenama, sukcesivno, po zahtjevu koji će Naručilac definisati naknadno, shodno ukazanoj potrebi, do visine ukupne vrijednosti opredijeljenih sredstava.

Plaćanje će se vršiti u roku od 30 dana, nakon dospijeća fakture sa pozivom na broj ugovora.

**III ROK**

**Član 4**

Ugovor se zaključuje na određeno vrijeme.

Izvršilac se obavezuje da će usluge navedene u članu 1 ovog Ugovora, pružati za period od 12 mjeseci od dana početka primjene ovog ugovora.

Ovaj Ugovor stupa na snagu danom potpisivanja.

**IV OBAVEZE UGOVORNIH STRANA**

**Član 5**

Izvršilac se obavezuje:

* da usluge koje su predmet ovog Ugovora izvodi u skladu sa važećim zakonskim propisima, normativima i standardima za ovu vrstu posla;
* da usluge pruža kvalifikovanom radnom snagom sa potrebnim iskustvom za ovu vrstu posla.

**Član 6**

Izvršilac posla se obavezuje da na zahtjev naručioca za konkretnu traženu destinaciju, podnošenjem zahtjeva za kupovinu karata dostavi dvije opcije, tako da naručilac ima mogućnosti i pravo izbora najpovoljnije opcije putovanja.

Izvršilac posla se obavezuje da za tražene destinacije nudi najpovoljnije cijene za kupovinu avio karata (u odnosu na druge agencije) i predlaže najpovoljniji plan putovanja i blagovremeno obavještava naručioca o uvođenju novih linija, promotivnim cijenama i drugim pogodnostima.

Izvršilac posla se obavezuje da odmah po saznanju o otkazivanju kupljene karte ponudi najpovoljniji način za njenu kompenzaciju (zamjena, produženje, naplata i sl).

Izvršilac posla se obavezuje da da će na fakturama posebno iskazivati cijenu avio karte za traženu destinaciju, a posebno RSF (Rezervation Service Fee), odnosno TSC (Ticket service charge) koji naplaćuje za nabavku avio karata.

**Član 7**

Naručilac se obavezuje da blagovremeno izvrši uplatu po ispostavljenim računima Izvršioca.

**V RASKID UGOVORA**

**Član 8**

Ugovorne strane su saglasne da do raskida ovog Ugovora može doći ako Izvršilac ne bude izvršavao svoje obaveze u rokovima i na način predvidjen Ugovorom:

U slučaju kada Naručilac ustanovi da kvalitet pruženih usluga ( najskuplje avio karte) ili način na koje se pružaju, odstupa od traženog, odnosno ponudjenog kvaliteta iz ponude Izvršioca.

Naručilac je obavezan da u slučaju uočavanja propusta u obavljanju posla pisanim putem obavijesti Izvršioca i da putem Zapisnika zajednički konstatuju uzrok i obim uočenih propusta. Ukoliko se Izvršilac ne odazove pozivu Naručioca, Naručilac angažuje treće lice na teret Izvršioca.

**VI OSOBLJE IZVRŠIOCA**

**Član 9**

Ukoliko Naručilac ima osnovan razlog za nezadovoljstvo radom bilo kojeg člana osoblja Izvršioca, u tom slučaju, Izvršilac će na osnovu pismenog zahtjeva Naručioca, u kome se navodi razlog, obezbijediti kao zamjenu lice sa kvalifikacijama i iskustvom koji su prihvatljivi Naručiocu.

Izvršilac nema pravo da zahtijeva pokrivanje dodatnih troškova koji proističu ili su u vezi sa premještanjem ili zamjenom osoblja.

**VII ANTIKORUPCIJSKA KLAUZULA**

**Član 10**

Ovaj postupak javne nabavke je pravno valjano sproveden i ugovor zaključen uz poštovanje antikorupcijskog pravila, bez ijedne nedozvoljene radnje u smislu ćlana 15 Zakona o javnim nabavkama (“Sl.Crne Gore”, br. 42/11, 57/14, 28/15 i 42/17).

Ugovor o javnoj nabavci koji je zaključen uz postojanje sukoba interesa od strane naručioca ili ponuđača ništav je**.**

**VIII OSTALE ODREDBE**

**Član 11**

Za sve što nije definisano ovim ugovorom primjenjivaće se odredbe Zakona o obligacionim odnosima.

**Član 12**

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno.

Ukoliko se nastali spor ne riješi sporazumno, ugovora se nadležnost suda u Podgorici.

**Član 13**

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 4 (četiri) istovjetna primjerka, od kojih su po 2 (dva) primjerka za svaku od ugovornih strana.

|  |  |
| --- | --- |
| **NARUČILAC** | **IZVRŠILAC** |
| **Turistička organizacija Tivat** | **„Sip” d.o.o.** |
| Direktorica  Danica Banjević  \_\_\_\_\_\_\_\_\_\_\_\_\_\_\_\_\_\_\_\_\_\_ | Izvršna direktorica  Marina Vujović  \_\_\_\_\_\_\_\_\_\_\_\_\_\_\_\_\_\_\_\_\_\_ |